TTB ค่าใช้จ่าย-ตั้งสำรองลดฮวบ! หนุนกำไรไตรมาส 1 โตแตะ 3.2 พันลบ.
TTB ค่าใช้จ่าย-ตั้งสำรองลดฮวบ! หนุนกำไรไตรมาส 1/2565 โต 14% แตะ 3.19 พันลบ. จากช่วงเดียวกันปีก่อน อยู่ที่ 2.78 พันลบ.
TTB ค่าใช้จ่าย-ตั้งสำรองลดฮวบ! หนุนกำไรไตรมาส 1/2565 โต 14% แตะ 3.19 พันลบ. จากช่วงเดียวกันปีก่อน อยู่ที่ 2.78 พันลบ.
20 เม.ย. 2565

ธนาคารทหารไทยธนชาต จำกัด (มหาชน) หรือ TTB รายงานผลการดำเนินงานงวดไตรมาส 1  สิ้นสุด ณ วันที่ 31 มีนาคม 2565 มีดังนี้

โดยผลการดำเนินงานเพิ่มขึ้นส่วนใหญ่มาจากการบริหารจัดการค่าใช้จ่ายไตรมาส 1/2565 ที่ดี ซึ่งลดลงร้อยละ 12.7 เทียบไตรมาสก่อนหน้า อยู่ที่ 6,987 ล้านบาท ส่งผลให้อัตราส่วนต้นทุนต่อรายได้ไม่รวมผลกระทบการปันส่วนราคาซื้อหลังจากการรวมกิจการของธนาคารธนชาต (PPA) อยู่ที่ร้อยละ 43 เนื่องจากการบริหารจัดการค่าใช้จ่ายที่มีประสิทธิภาพ ลดแรงกดดันในด้านของรายได้ ส่งผลให้ PPOP ปรับตัวดีขึ้นร้อยละ 4.2 เทียบไตรมาสก่อนหน้า และค่อนข้างทรงตัวเมื่อเทียบกับช่วงเดียวกันของปีก่อน อยู่ที่ 8,818 ล้านบาท ในไตรมาส 1/2565
ด้านคุณภาพสินทรัพย์บริหารจัดการได้ดีภายใต้การบริหารความเสี่ยงอย่างรอบคอบท่ามกลางสภาพเศรษฐกิจที่มีความผันผวน:ทีทีลียังคงบริหารความเสี่ยงอย่างรอบคอบ และดูแลคุณภาพสินทรัพย์อย่างใกล้ชิดด้วยการตั้ง ECL อย่างเข้มงวดและพิจารณาความเสี่ยงที่อาจเกิดขึ้นในอนาคตเพื่อตั้งสำรองผ่าน Management Overlay
โดยในไตรมาส 1/2565 ธนาคารตั้งสำรองฯ เป็นจำนวน 4,808 ล้านบาท ลดลงร้อยละ 4.2  เทียบไตรมาสก่อนหน้า ซึ่งระดับของสำรองหนี้สะท้อนหลักเกณฑ์ในการประเมินความเสี่ยงของสินเชื่อภายใต้มาตรการความ ช่วยเหลือที่เข้มงวดของธนาคารและความสามารถในการชำระคืนของลูกค้าที่อยู่ในพอร์ตสินเชื่อ
นอกจากนี้สินเชื่อขั้นที่ 3 ลดลงอยู่ที่จำนวน 42,144 ล้านบาท ส่วนใหญ่มาจากการ ก่อตัวของสินเชื่อด้อยคุณภาพที่ปรับตัวดีขึ้นและความสามารถการชำระหนี้ของลูกค้ามีแนวโน้มที่ดี ส่งผลให้อัตราส่วนสินเชื่อด้อยคุณภาพอยู่ที่ร้อยละ 2.73 ในไตรมาส 1/2555 ลดลงจากร้อยละ 2.81 ในไตรมาส 4/2564
อย่างไรก็ดี ธนาคารยังคงตั้งสำรองในระดับที่สูงตามกรอบเป้าหมายของธนาคาร เนื่องจากธนาคารเตรียมความพร้อมเพื่อให้ระดับสำรองฯ เพียงพอ สำหรับรองรับสถานการณ์ความไม่แน่นอนที่อาจเกิดขึ้นในอนาคตและมาตรการความช่วยเหลือลูกหนี้ที่จะหมดลงในปีนี้
ทั้งนี้หลังหักสำรองฯ และภาษี ที่ที่มีกำไรสุทธิ 3,195 ล้านบาทในไตรมาส 1/2565 ซึ่งเพิ่มขึ้นร้อยละ 14.1 เทียบไตรมาสก่อนหน้า และ 14.8 เทียบช่วงเดียวกันของปีก่อน ซึ่งคิดเป็นอัตราผลตอบแทนต่อส่วนของผู้ถือหุ้น หรือ ROE ที่ร้อยละ 6.1